  Виталий Пронин Бадӟымъёс пӧлын вормисе потӥзы Сюмси школаысь егит туристъёслэн командазы.Кылем арняе шаерысьтымы покчи туристъёс люкаськылӥзы Балезино ёросэ. Соос понна ортчиз туризмъя но шаертодонъя «Дорвыжы» вожвылъяськон.Балезино музъем вылэ вуизы Ижысь, Можгалась Сюмсиысь, Глазовысь, Уваысь но Балезиноысь пиналъёс - оглом 10 команда. Соос пӧртэм шуг-секытъёс пыр потӥзы. Пусйымон, турполоса удмурт «Дорвыжы» эпосъя лэсьтэмын вал. Сое ортчем сяна, пиналъёс асьсэ командаосынызы тодматӥзы, кылбуръёссэс лыдӟизы, удмурт калык шудонъёсты адӟытӥзы, Кестым гурт кузя туристъёслы маршрут кылдытӥзы.- Милям командамы, Кожильгурт школаын дышетскисьёс, арлыдзыя шоро-куспо нылпиос пӧлын нырысетӥ инты басьтӥз, - вера «Дорвыжыез» радъясь, Кожильгурт школаысь историяя дышетӥсь Мария Феоктистова. - Ми туала манеръя возьматӥм «Лӧпшо Педуньлэн 7 нылпиосыз» шудонэз. Кестым кузя тунсыко маршрут но малпамы: Кестымын вордскем, инсьӧрысь Ахмаров-Юрлов-Хассел нимо кометаез шедьтэм И. Ахмаровен тодматон, солэн юртаз ветлон, вуж мечете пыран.Бадӟымъёс пӧлын вормисе потӥзы Сюмси школаысь егит туристъёслэн командазы.Мария Векшина Туспуктэм: sumsi-adm.ru Теги: Нылпиос  